Asia C‑297/13

Data I/O GmbH

vastaan

Hauptzollamt München

(Finanzgericht Münchenin esittämä ennakkoratkaisupyyntö)

”Ennakkoratkaisupyyntö — Tariffiluokittelu — Yhteinen tullitariffi — Yhdistetty nimikkeistö — XVI jakson 2 huomautus — Nimikkeet 8422, 8456, 8473, 8501, 8504, 8543, 8544 ja 8473 — Osien ja tavaroiden käsitteet — Ohjelmointijärjestelmiin tarkoitetut osat ja tarvikkeet (moottorit, virtalähteet, laserit, generaattorit, kaapelit ja kuumasaumaimet) — Nimikkeellä 8473 ei ole luokittelussa etusijaa muihin 84 ja 85 ryhmän nimikkeisiin nähden”

Tiivistelmä – Unionin tuomioistuimen tuomio (neljäs jaosto) 15.5.2014

Tulliliitto – Yhteinen tullitariffi – Tavaroiden luokittelu – Kriteerit – Tavaran osat ja tarvikkeet – Yhdistetyn nimikkeistön XVI jakson 2 huomautuksen a alakohta – Tulkinta – Moottorit, virtalähteet, laserit, generaattorit, kaapelit ja kuumasaumaimet – Luokittelu itsenäisenä tavarana niiden omien ominaisuuksien perusteella nimikkeisiin 8422, 8456, 8471, 8473, 8501, 8504, 8543 ja 8544 – Nimikkeellä 8473 ei ole luokittelussa etusijaa

(Neuvoston asetuksen N:o 2658/87 liitteessä I olevan 3 yleisen tulkintasäännön a alakohta ja toisen osan XVI jakson 2 huomautuksen a alakohta; komission asetus N:o 1810/2004)

Tariffi- ja tilastonimikkeistöstä ja yhteisestä tullitariffista annetun asetuksen N:o 2658/87, sellaisena kuin se on muutettuna asetuksella N:o 1810/2004, liitteessä I olevan XVI jakson 2 huomautuksen a alakohtaa on tulkittava siten, että tavara, joka voidaan luokitella sekä kyseisessä liitteessä olevan yhdistetyn nimikkeistön nimikkeeseen 8473 kyseisen nimikkeistön nimikkeeseen 8471 kuuluvan koneen osana että itsenäisenä tavarana johonkin muuhun mainitun nimikkeistön nimikkeistä 8422, 8456, 8501, 8504, 8543 ja 8544, on luokiteltava sellaisenaan johonkin viimeksi mainituista nimikkeistä sen omien ominaisuuksien perusteella.

Ensinnäkin nimike 8473 on nimittäin yleisluonteinen, koska siinä viitataan osiin ja tarvikkeisiin, jotka soveltuvat käytettäviksi pääasiallisesti tai yksinomaan yhdistetyn nimikkeistön nimikkeiden 8469–8472 koneissa tai laitteissa. Toiseksi yhdistetyn nimikkeistön XVI jakson 2 huomautuksen b alakohdan sanamuodosta ilmenee yhtäältä, että sitä sovelletaan ainoastaan koneiden osiin, joita ei voida luokitella saman huomautuksen a alakohdan perusteella, koska ne eivät ole itsenäisiä tavaroita, jotka kuuluisivat sellaisinaan yhdistetyn nimikkeistön 84 tai 85 ryhmän erityisiin nimikkeisiin, ja toisaalta, että kyseisessä huomautuksessa, jossa säädetään kyseisen koneen osan soveltuvuuteen perustuvasta luokittelusta, sallitaan nimenomaisesti tällaisen osan luokittelu yhdistetyn nimikkeistön 8473 nimikkeeseen.

Luokittelu kyseiseen nimikkeeseen on siten mahdollista vain, jos ei ole olemassa sellaista tariffinimikettä, johon kyseinen osa voitaisiin luokitella itsenäisenä tavarana. Yhdistetyn nimikkeistön nimikettä 8473 on näin ollen pidettävä kaatonimikkeenä ja tämän vuoksi toissijaisena suhteessa nimikkeisiin, joiden perusteella koneen osa voidaan luokitella itsenäisenä tavarana.

(ks. 44, 47–49 ja 62 kohta sekä tuomiolauselma)

Asia C‑297/13

Data I/O GmbH

vastaan

Hauptzollamt München

(Finanzgericht Münchenin esittämä ennakkoratkaisupyyntö)

”Ennakkoratkaisupyyntö — Tariffiluokittelu — Yhteinen tullitariffi — Yhdistetty nimikkeistö — XVI jakson 2 huomautus — Nimikkeet 8422, 8456, 8473, 8501, 8504, 8543, 8544 ja 8473 — Osien ja tavaroiden käsitteet — Ohjelmointijärjestelmiin tarkoitetut osat ja tarvikkeet (moottorit, virtalähteet, laserit, generaattorit, kaapelit ja kuumasaumaimet) — Nimikkeellä 8473 ei ole luokittelussa etusijaa muihin 84 ja 85 ryhmän nimikkeisiin nähden”

Tiivistelmä – Unionin tuomioistuimen tuomio (neljäs jaosto) 15.5.2014

Tulliliitto — Yhteinen tullitariffi — Tavaroiden luokittelu — Kriteerit — Tavaran osat ja tarvikkeet — Yhdistetyn nimikkeistön XVI jakson 2 huomautuksen a alakohta — Tulkinta — Moottorit, virtalähteet, laserit, generaattorit, kaapelit ja kuumasaumaimet — Luokittelu itsenäisenä tavarana niiden omien ominaisuuksien perusteella nimikkeisiin 8422, 8456, 8471, 8473, 8501, 8504, 8543 ja 8544 — Nimikkeellä 8473 ei ole luokittelussa etusijaa

(Neuvoston asetuksen N:o 2658/87 liitteessä I olevan 3 yleisen tulkintasäännön a alakohta ja toisen osan XVI jakson 2 huomautuksen a alakohta; komission asetus N:o 1810/2004)

Tariffi- ja tilastonimikkeistöstä ja yhteisestä tullitariffista annetun asetuksen N:o 2658/87, sellaisena kuin se on muutettuna asetuksella N:o 1810/2004, liitteessä I olevan XVI jakson 2 huomautuksen a alakohtaa on tulkittava siten, että tavara, joka voidaan luokitella sekä kyseisessä liitteessä olevan yhdistetyn nimikkeistön nimikkeeseen 8473 kyseisen nimikkeistön nimikkeeseen 8471 kuuluvan koneen osana että itsenäisenä tavarana johonkin muuhun mainitun nimikkeistön nimikkeistä 8422, 8456, 8501, 8504, 8543 ja 8544, on luokiteltava sellaisenaan johonkin viimeksi mainituista nimikkeistä sen omien ominaisuuksien perusteella.

Ensinnäkin nimike 8473 on nimittäin yleisluonteinen, koska siinä viitataan osiin ja tarvikkeisiin, jotka soveltuvat käytettäviksi pääasiallisesti tai yksinomaan yhdistetyn nimikkeistön nimikkeiden 8469–8472 koneissa tai laitteissa. Toiseksi yhdistetyn nimikkeistön XVI jakson 2 huomautuksen b alakohdan sanamuodosta ilmenee yhtäältä, että sitä sovelletaan ainoastaan koneiden osiin, joita ei voida luokitella saman huomautuksen a alakohdan perusteella, koska ne eivät ole itsenäisiä tavaroita, jotka kuuluisivat sellaisinaan yhdistetyn nimikkeistön 84 tai 85 ryhmän erityisiin nimikkeisiin, ja toisaalta, että kyseisessä huomautuksessa, jossa säädetään kyseisen koneen osan soveltuvuuteen perustuvasta luokittelusta, sallitaan nimenomaisesti tällaisen osan luokittelu yhdistetyn nimikkeistön 8473 nimikkeeseen.

Luokittelu kyseiseen nimikkeeseen on siten mahdollista vain, jos ei ole olemassa sellaista tariffinimikettä, johon kyseinen osa voitaisiin luokitella itsenäisenä tavarana. Yhdistetyn nimikkeistön nimikettä 8473 on näin ollen pidettävä kaatonimikkeenä ja tämän vuoksi toissijaisena suhteessa nimikkeisiin, joiden perusteella koneen osa voidaan luokitella itsenäisenä tavarana.

(ks. 44, 47–49 ja 62 kohta sekä tuomiolauselma)